
	เนื่องด้วยพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ กำหนดให้องค์กรปกครองส่วนท้องถิ่นจัดเก็บรายได้ประเภทต่างๆ ของท้องถิ่น อาทิเช่น ภาษีโรงเรือนและที่ดิน ภาษีบำรุงท้องที่ ภาษีป้าย   และค่าธรรมเนียมใบอนุญาตตลอดจนรายได้อื่นตามที่กฎหมายกำหนด
	ดังนั้น เพื่อให้การจัดเก็บรายได้ของเทศบาลตำบลทอนหงส์ เป็นไปด้วยความเรียบร้อย จึงขอความร่วมมือจากท่านผู้มีหน้าที่ต้องเสียภาษีในเขตเทศบาลตำบลทอนหงส์ ประจำปี พ.ศ. ๒๕๕๙ ประเภทใดประเภทหนึ่งหรือหลายประเภท ดำเนินการดังนี้
1. ภาษีโรงเรือนและที่ดิน
ให้เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สินเพื่อชำระภาษีต่อพนักงานเจ้าหน้าที่  ตั้งแต่วันที่  ๔ มกราคม  ๒๕๕๙  ถึงวันที่  ๒๙  กุมภาพันธ์  ๒๕๕๙
	๒.  ภาษีบำรุงท้องที่
ให้เจ้าของที่ดินผู้ครอบครองที่ดินยื่นแบบแสดงรายการและชำระภาษี  ตั้งแต่วันที่  ๔  มกราคม  ๒๕๕๘  ถึงวันที่  ๒๙  เมษายน  ๒๕๕๙
	๓.  ภาษีป้าย
ให้เจ้าของป้ายหรือผู้ครอบครองป้ายที่แสดงชื่อหรือยี่ห้อ  เครื่องหมายในการประกอบการค้าหรือกิจการอื่นๆ  เพื่อการหารายได้ที่ตั้งอยู่ในเขตเทศบาลตำบลทอนหงส์  ให้ยื่นแบบแสดงรายการภาษีป้ายตั้งแต่วันที่  ๔  มกราคม  ๒๕๕๙  ถึงวันที่  ๓๑  มีนาคม  ๒๕๕๘

	อนึ่ง  ผู้มีหน้าที่ชำระภาษีสามารถติดต่อขอรับแบบแสดงรายการพร้อมยื่นแบบแสดงรายการเพื่อชำระภาษีได้ที่งานจัดเก็บรายได้ กองคลัง เทศบาลตำบลทอนหงส์    อำเภอพรหมคีรี  จังหวัดนครศรีธรรมราช     ในวันและเวลาราชการตามกำหนดระยะเวลาดังกล่าวข้างต้น

	จึงประชาสัมพันธ์มาเพื่อทราบ  ลงวันที่  ๒  พฤศจิกายน  ๒๕๕๘









ข่าวประชาสัมพันธ์
การออกใบอนุญาตขายสุรา  ยาสูบ  และไพ่  ประจำปี  ๒๕๕๙

ด้วยการออกใบอนุญาตขายสุรา ยาสูบ และไพ่ ประจำปี ๒๕๕๘  จะสิ้นสุดในวันที่  ๓๐   ธันวาคม ๒๕๕๘  นั้น   
ผู้ใดที่ประสงค์จะต่อใบอนุญาตขายสุรา  ยาสูบ  และไพ่  ประจำปี ๒๕๕๙    สามารถต่อใบอนุญาตเป็นการล่วงหน้า เพื่อเป็นการอำนวยความสะดวก  ประหยัดเวลาและค่าใช้จ่าย   ให้มายื่นคำร้องในวันที่ ๑๘   พฤศจิกายน  พ.ศ. ๒๕๕๘ เวลา  ๐๙.๓๐ – ๑๒ .๐๐ น.                  ณ. เทศบาลตำบลทอนหงส์    โดยเตรียมเอกสารพร้อมหลักฐาน   ดังนี้
			รายเก่า
			๑. สำเนาใบอนุญาตขายสุรา ยาสูบ และไพ่ ประจำปี ๒๕๕๘  
			๒. สำเนาบัตรประจำตัวประชาชน 
			รายใหม่
1. สำเนาบัตรประจำตัวประชาชน
2. สำเนาทะเบียนบ้านของสถานประกอบการร้าน (กรณีเช่าบ้าน ให้เจ้าของบ้านรับรองสำเนาถูกต้อง)
3. สัญญาเช่า (กรณีเช่าบ้าน)
4. หนังสือยินยอมให้ใช้สถานที่ (แนบสำเนาบัตรประจำตัวประชาชนเจ้าของบ้านพร้อมรับรองสำเนาถูกต้อง)

                  (รายละเอียดโปรดสอบถามได้ที่ งานจัดเก็บ  เทศบาลตำบลทอนหงส์  โทร.๐๗๕ – ๓๙๔๒๐๘ ต่อ ๑๒)
		






ในวันที่  ๑๘  พฤศจิกายน  ๒๕๕๘  เวลา  ๐๙.๓๐ – ๑๒.๐๐ น. 







